text: Hjemmehjælpere redder deres firma
  08 oktober 2013 kl. 10.05
  93 medarbejdere i Kære Pleje har tilbudt at gå ned i løn for på den måde at redde deres arbejdsplads. Dermed kan Kære Pleje fortsætte som leverandør
  hjemmepleje og hjemmehjælp i Kolding Kommune.
  I første omgang fik Kære Pleje ikke kontrakt med kommunen, da firmets pris ikke var det laveste.
  Men tilbuddet fra de mange medarbejdere har ændret situationen for Kære Plejes muligheder som fortsat leverandør.
  Stifteren af Kære Pleje, direktør Mirela Tanovic, glæder sig over initiativet fra medarbejderne. Samtidig kan hun glæde sig over rigtig mange henvendelser fra Kære Plejes nuværende kunder, som har meddelt, at de ikke ønsker at bruge et andet firma. En overgang så det ud til, at Kære Pleje kunne blive tvunget til at ikke afdelingen i Kolding Kommune, men nu har situationen ændret sig positivt.
  
  Fortsætter som hidtil
  - Vi har sammen med vores personale besluttet, at vi fortsætter, da vi ikke kan sige farvel til vore ældre borgere og overlade dem til firmaer, som de ikke kender. Derfor gør vi alt for at få økonomien til at hænge sammen, selv om timeprisen i Kolding er den laveste i landet, siger Mirela Tanovic.
  Foruden Kolding Kommune har Kære Pleje også afdelinger i Fredericia, Vejle, Middelfart og Vejen kommuner.
  